เส้นทางนักลงทุน : หุ้นบลูชิพ! ราคาเด่น – ดิ่ง เดือนมิ.ย.60
สถานการณ์ตลาดหุ้นไทยในช่วงเดือนมิถุนายน 2560 พบว่าไปในทิศทางบวกมากกว่าลบ โดยเฉพาะปัจจัยภายในที่มีปัจจัยหนุนจากความชัดเจนการเดินหน้ากระตุ้นเศรษฐกิจของภาครัฐในช่วงครึ่งปีหลัง จากครึ่งปีแรกที่ภาครัฐเน้นด้านการเมืองมากกว่า ทำให้นักลงทุนเริ่มมีความมั่นใจต่อภาวะเศรษฐกิจไทยในอนาคต ที่จะมีโอกาสเห็นการฟื้นตัวขึ้น
7 ก.ค. 2560

ประกอบกับช่วงสัปดาห์สุดท้ายของเดือนยังคงได้รับแรงหนุนจากการทำ Window Dressing ก่อนปิดงบการเงินในไตรมาส 2 ปี 60 ด้วย รวมถึงอาจมีการเล่นเก็งกำไรตามผลประกอบการงวดไตรมาส 2 ปี 60 เข้ามาบ้าง บางส่วนก่อนจะมีการค่อยๆ ทยอยประกาศออกมาโดยเฉพาะหุ้นขนาดใหญ่
ส่งผลให้ดัชนี SET50 ประจำเดือนมิถุนายน 2560 อยู่ในทิศทางบวก เนื่องจากปรับตัวขึ้น 0.84% จากดัชนีที่ยืนอยู่ที่ระดับ 986.08 จุด (31 พ.ค. 60) มาอยู่ที่ 994.35 จุด (30 มิ.ย. 60) หรือบวกไป 8.27 จุด พร้อมกับผลักดันดัชนี SET ปรับตัวขึ้น 0.84% โดยเทียบจากดัชนีอยู่ที่ระดับ 1,561.66 จุด (31 พ.ค. 60) มาอยู่ที่ 1,574.74 จุด (30 มิ.ย. 60) หรือบวกไป 13.08 จุด
ทั้งนี้ หากพิจารณาเป็นรายตัวในกลุ่ม SET50 พบว่ามีหุ้นที่ราคาปรับตัวขึ้น 29 ตัว และมีหุ้นที่ราคาปรับตัวลง 19 ตัว ส่วนอีก 2 ตัว ราคาหุ้นไม่มีการเปลี่ยนแปลง
สำหรับราคาหุ้นที่ปรับตัวขึ้น 29 ตัว ได้แก่ EA, DTAC, AOT, BPP, SCCC, SPRC, MINT, TMB, INTUCH, KBANK, CPN, IRPC, KKP, LH, BJC, GPSC, MTLS, IVL, BDMS, BBL, BEM, ADVANC, TOP, RATCH, PSH, SCB, TU, KCE และ CPALL ตามลำดับ
ด้านหุ้นที่ปรับตัวคึกคักมากสุด กับพบว่าเป็นหุ้น EA หรือ บริษัท พลังงานบริสุทธิ์ จำกัด (มหาชน) ซึ่งหุ้นเดิมเกิดมาจากตลาดเล็กอย่าง mai แล้วกระโดดเข้ามาในตลาด SET และจนกลายเป็นหุ้นที่ถูกคำนวณเข้ามาอยู่ในกลุ่ม SET50 จนได้อย่างน่าภาคภูมิใจ สะท้อนต่อราคาหุ้นที่ปรับตัวในเดือนมิถุนายน เพิ่มขึ้น 15.97% มาอยู่ที่ระดับ 34.50 บาท (30 มิ.ย. 60) บวกไป 4.75 บาท จากระดับ 29.75 บาท (31 พ.ค. 60)
ขณะที่ราคาหุ้นไม่มีการเปลี่ยนแปลง ได้แก่ EGCO และ TRUE
ส่วนหุ้นที่ราคาปรับตัวลง 19 ตัว ได้แก่ TISCO, CBG, CPF, BTS, TPIPL, BH, KTB, ROBINS, TCAP, GLOW, BLA, HMPRO, PTTGC, DELTA, GLOBAL, PTTEP, SCC, PTT และ BANPU ทั้งนี้หากคิดในทางบวกสำหรับราคาหุ้นที่ปรับตัวลงถือเป็นโอกาสดีที่นักลงทุนจะได้เก็บหุ้นพื้นฐานแกร่งราคาถูก  
รายละเอียดของราคาหุ้นทั้งหมดดูได้จากตารางประกอบ
นั่นก็หมายความว่า ภาพรวมตลาด SET50 ประจำเดือนมิถุนายน 2560 ยังคงมีอิทธิพลในการช่วยประคองตลาดให้อยู่ในทิศทางที่เป็นบวก 
…
